b'\n_START_ARTICLE_\nTeo Saimre\n_START_PARAGRAPH_\nTeo Saimre (s\xc3\xbcndinud 15. mail 1945 Ulilas Tartumaal) on Eesti majandusteadlane.\n_START_SECTION_\nElulugu\n_START_PARAGRAPH_\nTeo Saimre on Boris Saimre poeg._NEWLINE_L\xc3\xb5petas 1964 Tartu 1. Keskkooli, 1969 Tallinna Pol\xc3\xbctehnilise Instituudi (TPI) majandusteaduskonna, majanduskandidaat (1975, T\xc3\x9c), v\xc3\xa4itekiri "Reklaamitegevuse ning selle organisatsiooni ja juhtimise t\xc3\xa4iustamise teid Eesti NSV-s". Oli 1969\xe2\x80\x931988 TPI t\xc3\xb6\xc3\xb6stuse juhtimise ja planeerimise kateedri assistent ja dotsent, 1988\xe2\x80\x931991 Tallinna Vanalinna Arenduskeskuse direktor, 1991\xe2\x80\x931995 AS TP Leasing ja AS Mater juhataja esimees, 1995\xe2\x80\x932005 Riikliku Autoregistrikeskuse direktori aset\xc3\xa4itja, 2005\xe2\x80\x93 TT\xc3\x9c Tallinna Kolled\xc5\xbei ettev\xc3\xb5tluse ja juhtimise lektoraadi dotsent. \xc3\x95petanud juhi tegevust, juhtimise aluseid, organiseerimist ja juhtimist, strateegilist juhtimist; koostanud \xc3\xb5ppevahendeid.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: organiseerimine ja juhtimine. Olnud Euroopa s\xc3\xb5iduki juhilubade ja juhieksamite komitee ekspert ning Euroopa s\xc3\xb5idukite ja juhilubade infos\xc3\xbcsteemi EUCARIS juhtgrupi liige, aastast 2007 INTERREG III B projekti "BaltMet Inno \xe2\x80\x93 L\xc3\xa4\xc3\xa4nemere metropolide innovatsioonistrateegia" n\xc3\xb5ustava Tallinna turundusn\xc3\xb5ukogu liige.'